*Levoča, Spišský hrad, Spišské Podhradie, Spišská Kapitula a kostol Žehra boli zapísané* ***na zoznam UNESCO pod jedným zápisom ako Spišský hrad a Levoča a kultúrne pamiatky okolia*** *postupne od roku 1993 až do roku 2009****.***

**Levoča** je malé mestečko na severovýchode Slovenska. Je jedno z najstarších a najhodnotnejších v celej našej krajine. Na prestížny zoznam UNESCO bolo pridané v roku 2009 a to najmä vďaka jeho zachovalému starobylému centru a hradbám s obranným valom.

**Chrám sv. Jakuba**

Trojloďový gotický kostol bol postavený v prvej polovici 14. storočia. Pôvodná veža kostola bola viackrát zničená požiarmi a tak v 18. storočí bola miestnými obyvateľmi postavená nová veža.**V interiéri chrámu sa nachádza 11 gotických a renesančných oltárov. Najcennejším z nich je hlavný oltár, ktorý je najvyšším gotickým oltárom na svete, s výškou 18,62 m. Oltár bol vyrobený z lipového dreva v rokoch 1507–1517 v dielni Majstra Pavla z Levoče.** K ďalším významným pamiatkám chrámu patrí oltár Jánov z roku 1520, oltár sv. Petra a Pavla z roku 1500, oltár Panny Márie snežnej, oltár Vir dolorum z roku asi 1480 atď. Vzácnym umeleckým dielom sú aj nástenné maľby, najstaršia z nich pochádza z polovice 14. storočia, ale aj výrobky umeleckého remesla, ako napr. renesančná kazateľnica z roku 1626, drevené senátorske lavice z 15.-16. stor., bronzová krstiteľnica z roku 1400 a bohato zdobený orgán, [](http://www.slovakiatravels.com/images/stories/citta/levocaaltar.jpg)ktorý patril dlho k najväčším v Uhorsku

[](http://www.slovakiatravels.com/images/stories/citta/levocachurch.jpg) .

**[](http://www.oskole.sk/userfiles/image/Zofia/Febru%C3%A1r%20-%202013/Zemepis/Zemepis%205%20-%20Pamiatky%20UNESCO%20na%20Slovensku_html_m4565f07e.jpg)**

**Radnica**

Pôvodná **gotická radnica** bola úplne zničená v rokoch 1550, 1561 a 1599. Nová radnica bola postavená v roku 1615 s arkádami na prízemi i na poschodí. Budova radnice bola spojená s **renesančnou vežou**, ktorá bola vybudovaná v období 1656-1661 a slúžila ako **zvonica.**   
Posledné úpravy radnice sa uskutočnili v rokoch 1893-95 a na streche boli dostavané tzv. **mansardy v štýle talianskej renesancie**. V budove radnice na poschodí sa dnes nachádzajú expozície Spišského múzea a zasadacia sieň, ktorá slúži mestu na reprezentačné účely.

** **

**Thurzov dom**

Je to dom č. 7 na námestí a **odlišuje** sa od ostatných **meštianských domov** svojou zachovalou **renesančnou atikou**. Na fasáde ma bohatú sgrafitovú výzdobu z roku 1903–1904. Dom vznikol spojením dvoch pôvodných budov z 15. storočia. Do roku 1532 patril významnej levočskej rodine Thurzovcov, po ktorej bol aj pomenovaný. Dnes je Thurzov dom sídlom Štátneho oblastného archívu.

[](http://www.slovakiatravels.com/images/stories/citta/levocathurzohouse.jpg)

**Dom Majstra Pavla**

Nachádza sa na východnej strane námestia pod č. 20. V tomto dome žil a tvoril rezbár Majster Pavol z Levoče, autor hlavného oltára z chrámu sv. Jakuba, ale aj iných významných diel. Vzhľad domu sa zachoval od 15. a 16. storočia až dodnes. V súčasnosti sa v jeho interiéroch nachádza múzeum Majstra Pavla.

[](http://www.slovakiatravels.com/images/stories/citta/levocamasterpaulshouse.jpg)

**Veľký župný dom**

Nachádza sa na námesti pod č. 59 a bol postavený v **klasicistickom slohu** v rokoch 1806 až 1826 pre účely Spišskej župy.



**Mestské hradby**

Prvé mestské hradby obkolesovali celé historické jadro už v 13. storočí v dĺžke asi 2,5 km. Súčasťou hradieb boli 3 brány, z ktorých sa zachovali len dve: Vyšná, dnes Košická a Menhardská brána. Hradby boli opevnené 13 - 16 baštami a vežami, z ktorých sa dodnes zachovalo len päť.

[](https://tipnatrip.com/slovenske-pamiatky-unesco/hradby-levoca-unesco-slovensko/)

**Mariánska hora**

Nad Levočou sa týči vysoký kopec známy ako **Mariánska hora** s **Bazilikou Navštívenia Panny Márie**. Toto miesto je jedným z najdôležitejších a nastarších pútnických miest na Slovensku. V roku 1995 ho navštívil aj sám pápež Ján Pavol II spolu so 650,000 ďalšími veriacimi.

**Spišská Kapitula**

**Spišská Kapitula** je niekdajšia samostatná obec na východnom Slovensku v Hornádskej kotline, od roku 1948 súčasť Spišského Podhradia. Záznamy sú už v roku 1235, od 12. storočia bola sídlom spišského prepošta, od roku 1776 spišského biskupstva. Bola jedným z centier cirkevného školstva na Slovensku. Nachádza sa tu románska katedrála Svätého Martina z 1245 – 1273. V katedrále sa nachádza množstvo vzácnych malieb a oltárov. Medzi súčasné oltáre kostola patria: *Hlavný oltár, Oltár poklony Troch kráľov, Oltár smrti Panny Márie, Oltár Korunovania Panny Márie, Oltár sv. Michala Archanjela , Oltár sv. Kríža, Oltár Božského srdca Ježišovho*.



**Spišské Podhradie**

**Spišské Podhradie** je malé mestečko rovno pod kopcom, na ktorom stojí Spišský hrad. Je veľmi bohaté na pamiatky, ktoré sú koncentrované na jeho hlavnom námestí. Mesto Spišské Podhradie bolo v 12. storočí skutočným podhradím Spišského hradu, no v nasledujúcom storočí sa už vyvinulo v mestečko, nezávislé od hradu.

[](https://tipnatrip.com/slovenske-pamiatky-unesco/spisske_podhradie_unesco_slovensko/)

**Spišský hrad**

Najväčší hrad nielen na Slovensku ale aj v celej strednej Európe! **Spišský hrad** bol založený už v 12. storočí, od 18. storočia bol opustený, jeho úpadok bol zastavený na konci 20. storočia.

**Spišský hrad**

Najstaršie stopy na hradnom kopci, **staré takmer sedem tisíc rokov**, po sebe zanechali už **neolitickí ľudia**. V roku 1938 sa v kameňolome na susednom kopci Dreveník našla dokonca **lebka neandertálca**. **Na prelome letopočtov** tu mali svoje opevnené sídlisko predstavitelia tzv. púchovskej kultúry( **keltský kmeň Kotínov**). Z tej doby pochádza nález kostrových ostatkov muža a kožených mešcov aj s rímskymi mincami z Temnej jaskyne pod hradom. **Súčasťou Uhorska sa stal Spiš až v 12. storočí**. **Kráľovský rod Arpádovcov** nechal na mieste zaniknutého hradiska Kotínov vystavať strážnu a zároveň obytnú vežu, **zanikla v 13.storočí.** Ešte predtým na kopci vznikol rozsiahly kamenný komplex kráľovského sídla **Ondreja II. a jeho syna Kolomana**. Kamenné hrady sa počas **mongolského pustošenia** osvedčili a tak **kráľ Belo IV. poveril listinou z roku 1249** **spišského prepošta Mateja** ďalšou výstavbou na hrade. Najnovšie výskumy potvrdili staršie domnienky, že okrem stavebnej činnosti na **hornom hrade**, bolo vybudované aj samostatné opevnenie na juhozápadnom svahu, **druhý samostatný hrad**, s dvomi románskymi obranno-obytnými vežami, ktoré sú dnes súčasťou opevnenia veľkého dolného nádvoria. Za panovania **kráľa Ľudovíta z Anjou**, **boli oba hrady prepojené**. Výstavbou rozličných hradobných úsekov a brán tak hrad postupne nadobudol dnešné rozdelenie na horný hrad a tri samostatné predhradia s celkovou **rozlohou** asi **40 tisíc metrov štvorcových**. Vtedy bola prestavaná i dnešná hlavná vstupná brána, vybudovaná po mongolskom vpáde. Samostatne stojace piliere, ktoré sú pred ňou, boli niekedy súčasťou obrannej palisády zo 17. storočia. **V 15. storočí**, keď zomrel kráľ Albrecht Habsburský **a Spiš sa spamätával z nedávneho plienenia husitmi**, **kráľovnej Alžbete sa narodil syn Ladislav Pohrobok. Alžbeta povolala** **Jána Jiskru z Brandýsa**, aby hájil Pohrobkove nároky na trón. **Jiskra získal Spišský hrad v roku 1443 z nepriateľských rúk dohodou s kapitánom hradu.** Jeho vojsko sa utáborilo na juhozápadnom svahu hradného kopca, v areáli dolného predhradia. Po splnení svojej historickej úlohy sa Jiskra stiahol z Uhorska a hrad za vojenské zásluhy **daroval** **v roku 1464** nový uhorský kráľ, **Matej Korvín**, **rodine Zápoľovcov**. Bratia Imrich a Štefan iniciovali neskorogotickú prestavbu. Upravili románsky palác, vybudovali paláce na západnej strane akropoly a prestavali kaplnku sv. Alžbety. Vznikla však buď ešte na podnet kráľa Žigmunda Luxemburského alebo až za **Juraja Turzu v polovici 15. storočia, ktorý mal vtedy hrad v zálohu**. Novými majiteľmi hradu sa od roku **1531 stali opäť Turzovci**. Vystavali v hornom hrade nové renesančné objekty a rozmáhajúcej sa delostreľbe prispôsobili celé opevnenie. **Poslední vlastníci, Čákiovci,** pristavali k západným palácom arkádové chodby a pavlačami zjednotili nové paláce na východnej strane. Na Spišskom hrade sa zdržiavali len **do začiatku 18. storočia**. **Po skončení stavovských povstaní v Uhorsku ostala na hrade len malá cisárska posádka.** Hrad bol však už vtedy zle udržiavaný. V roku **1780 vypukol na hrade požiar**. Bol to začiatok jeho pomalej premeny na ruinu. Jeho **poslední majitelia** oň definitívne **prišli až vyvlastnením po druhej svetovej vojne.** Práve oni boli iniciátormi prvého výskumu v jeho rozvalinách v roku 1906. Už v roku 1961 bol vyhlásený za Národnú kultúrnu pamiatku.

[](https://tipnatrip.com/slovenske-pamiatky-unesco/spissky-hrad-unesco-slovensko/)

**Žehra**

V **Žehre** sa nachádza kostolík Ducha Svätého. Stavba kostola, patriaceho k typickým stavbám prechodného, neskororománskeho obdobia, prebiehala v rokoch 1245 - 1275. Spočiatku mal rovné stropy. Veža má typické okienka prechodného slohu. Jej charakteristickú cibuľovitú drevenú kupolu dostavali v roku 1769. Najvzácnejšie pamiatky v kostole predstavujú nástenné maľby: *Trojica vyobrazená ako jeden človek s troma hlavami, Abrahámovo lono, Kristus v mandorle a Madona s dieťaťom, pašijový cyklus šiestich obrazov(maľby majú vysokú umeleckú hodnotu a prezrádzajú majstra, ktorý vychádzal z talianskeho maliarstva, ale poznal aj prvky byzantské)-* cyklus sa začína *Poslednou večerou*, nasleduje *Judášov bozk* ako symbol zrady, na zadnej stene *Kristus pred Pilátom* a *Bičovanie*, na pravej stene *Ukrižovanie* a *Snímanie z kríža*. Uprostred prednej steny je malý výjav *Bolestný Kristus*.

[](https://tipnatrip.com/slovenske-pamiatky-unesco/zehra-unesco-slovensko/)

<https://sk.wikipedia.org/wiki/>

<https://www.spisskyhrad.com/lokalita/spissky-hrad/>